burgasdotpro/wikipedia huggingface dataset:
Kurganskij avtobusnyj zavod

Obščestvo s ograničennoj otvetstvennostyju Kurganskij avtobusnyj zavod (doslova: Spoločnosť s obmedzeným ručením Kurganský autobusový závod; ), skrátene OOO KAVZ alebo len KAVZ ( alebo len КАВЗ) je ruská spoločnosť, ktorá vyrába autobusy.
Pôvodne bola založená v roku 1957, ešte v rámci socialistického hospodárstva. Prvý autobus opustil brány továrne 14. januára 1958. Po transformácii na trhové hospodárstvo sa prejavila nižšia konkurencieschopnosť spoločnosti, preto výroba poklesla z 20 tisíc autobusov v roku 1989 na 4 tisíc v roku 1994 a len 769 autobusov v roku 1997. Dnes je jej vlastníkom ОАО GAZ a je súčasťou koncernu OO Russkije Avtobusy – Grupa GAZ. Zamestnáva približne 600 pracovníkov.
Žobranie

Žobranie je „získavanie obživy poníženou prosbou o almužnu (peňažný dar alebo vec, ktorá má peňažnú hodnotu) u cudzích osôb a to na verejnom priestranstve alebo dom od domu“. Žobrák svojím vzhľadom, verbálnym alebo neverbálnym prejavom deklaruje stav hmotnej núdze a snaží sa získať od okoloidúcich obvykle peňažné prostriedky, príp. jedla, cigariet alebo pod., a to bez toho, aby dávajúci od neho očakával nejakú protislužbu (na rozdiel napr. od pouličných hudobníkov či predajcov časopisu "Nota bene", ktorí sú podobne ako mnoho žobrákov tiež často ľuďmi bez domova). Žobráci sa zdržiavajú najmä na frekventovaných cestách, námestiach, v parkoch, pri trhoch a pod.
Podľa výskumu kanadských lekárov Rohita Boseho a Stephena W. Hwanga uverejnenom v "Canadian Medical Association Journal" v roku 2002: "„70 % (respondentov z radov žobrákov" [v centre Toronta]", t. j. 38 zo 67) uviedlo, že by uprednostili prácu za minimálnu mzdu, obvykle kvôli ‚pravidelnému príjmu‘ alebo aby sa ‚dostali z ulice‘. Avšak mnoho z nich si myslelo, že by nezvládli obvyklé práce pre svoju duševnú chorobu, telesné postihnutie alebo nedostatok zručností.“"
Žobranie môže byť pokladané za ilegálne, čo závisí od konkrétneho štátu alebo mesta. Na Slovensku žobranie ako také nie je zakázané, avšak obecná samospráva ho môže obmedziť.
Mnésiboulos z Elateie

Mnésiboulos alebo Mnasiboulos ("Mnésiboulos, Mnasiboulos", iný prepis: "Mnésibúlos, Mnasibúlos") bol dvojnásobný olympijský víťaz v roku 161.
Mnésibúlos z fóckej Elateie zvíťazil na 235. olympijských hrách v roku 161 v behu na jedno stadion a v behu ťažkoodencov. Beh na jedno stadion bol najstaršou (podľa tradície ho zaviedli v roku 776 pred Kr.) a aj hlavnou olympijskou súťažnou disciplínou, menom víťaza tohto preteku sa označovala celá olympiáda. Beh ťažkoodencov (hoplitodromos) sa stal olympijskou disciplínou v roku 520 pred Kr.
Staroveký grécky cestovateľ a spisovateľ Pausanias zaznamenal, že olympijský víťaz Mnésibúlos sa preslávil aj hrdiskou smrťou pri obrane svojej vlasti. Pausanias o tom uvádza: „"Za mojich časov vtrhla lúpeživá tlupa Kostobókov (pravdepodobne tráckeho pôvodu) do Hellady a dostala sa aj k Elatei. Mnésibúlos vtedy zostavil okolo seba čatu vybraných bojovníkov, usmrtil mnoho barbarov a padol v boji. Tento Mnésibúlos získal okrem iného víťazstva aj veniec za jednoduchý beh a za dvojitý so štítom na dvesto tridsiatych piatych olympijských hrách. V Elatei stojí kovová Mnésibúlova socha v ulici, ktorá je po ňom pomenovaná."“
Suárez (rieka)

Suárez () je rieka v Kolumbii, ktorá preteká departmentmi Boyacá a Santander. Kľukatí sa na svahoch východných Kordiller – v kolumbijskej časti Ánd a vlieva sa do rieky Sogamoso, jedného z najdôležitejších prítokov rieky Magdalena.
Povodie.
Rieka Suárez pramení v jazere Fúquene na hranici departmentov Boyacá a Cundinamarca. Spočiatku tečie smerom na sever a preteká cez department Boyacá, neskôr sa stáča a pokračuje cez južnú časť Santanderu. Táto oblasť je charakteristická príkrymi svahmi, cez ktoré rieka preteká a na krátkych perejovitých úsekoch naberá veľmi prudký tok.
Celková dĺžka rieky je a rozloha povodia zaberá , z čoho sa rozprestiera na území departmentu Santander, kde zabezpečuje dostatok vlahy úrodným nížinám, na ktorých sa pestuje cukrová trstina a "guayaba" (Psidium).
Rieka Fonce prechádza cez mesto San Gil, za ktorým sa vlieva do rieky Suárez a neskôr ústi do rieky Sogamoso (sútok riek Suárez a Chicamocha). Najvyššie položené miesto, ktorým Suárez prechádza, sa nachádza vo výške a najnižšie miesto je vo výške .
Každoročné podujatia.
V oblasti horského okresu Barbosa obklopujú rieku kamenisté a piesočnaté pláže, ktoré vytvárajú prírodnú scenériu pre každoročné podujatie "Riečneho festivalu" (Festival del Río), ktoré sa koná v prvých januárových dňoch. Pri príležitosti tohto festivalu prebieha národná súťaž krásy "Miss Tanga Latina". Práve cez túto rieku priviezli Nemci imigrantov do departmentu Santander a na sever Boyacá, kde si stavali svoje domy na brehoch rieky, alebo sa usídľovali v okresoch Zapatoca a Betulia.
Pulteney Bridge

Pulteney Bridge je cestný oblúkový most v anglickom meste Bath premosťujúci rieku Avon. Je známy ako jeden zo štyroch mostov na svete, ktoré majú po celej dĺžke obchody.
Most bol pomenovaný po Frances Pulteneyovej, ktorá v roku 1767 zdedila Bathwick Estate ležiace na druhej strane rieky Avon ako Bath. Mesto Bath zažívalo v tej dobe stavebný rozmach a Francesin manžel William Pulteney sa rozhodol rozšíriť mesto aj na druhú stranu rieky. Na navrhnutie spojnice brehov pozval významného neoklasicistického architekta Roberta Adama, ktorý sa inšpiroval nezrealizovaným návrhom mosta Rialto od Andreu Palladia. Výstavba mosta sa začala v roku 1769 a bola ukončená o štyri roky neskôr.
Celková dĺžka mosta je a jeho šírka je . Dnes slúži most len pre peších, pre autobusy a pre taxíky; v roku 2009 bolo navrhnuté zákazanie cestnej premávky na moste, o dva roky neskôr bol návrh zamietnutý. Vzhľad mosta bol viackrát menený. V roku 1792 bola pôvodná šírka zväčšená na súčasných 18 a pôvodných 16 obchodov prestavaných na šesť. V 19. storočí majitelia obchodov menili ich vzhľad menením okien alebo rozširovaním nad rieku pomocou konzol. V prvej polovici 20. storočia bolo niekoľko obchodov kúpených mestskou radou a prestavaných do pôvodnej podoby. Posledná veľká úprava mosta bola v roku 1975, kedy boli obnovené fasády obchodov na južnej strane ulice.
Majstrovstvá sveta v hádzanej žien 1978

Majstrovstvá sveta v hádzanej žien 1978 boli v poradí 7. majstrovstvá sveta v hádzanej žien, ktoré organizuje Medzinárodná hádzanárska federácia (IHF). Konali sa v štyroch česko-slovenských mestách: Bratislava, Gottwaldov, Cheb a Trnava, v dňoch od 30. novembra10. decembra 1978, za účasti 12 tímov. Nováčikmi turnaja boli družstvá Alžírska, Kanady a Kórejskej republiky. Titul obhájilo , ktoré sa vo finálovej skupine umiestnilo pred domácim a . 
Turnaj slúžil zároveň ako jedno z kvalifikačných podujatí na hádzanársky turnaj Letných olympijských hier 1980, ktoré hostila Moskva. Kvalifikovali sa ne 4 najlepšie družstvá.
Beata Szydłová

Beata Maria Szydłová, (, rodným menom Beata Maria Kusińska (* 15. apríl 1963, Osvienčim, Poľsko)) je poľská politička a etnografka, od novembra 2015 do decembra 2017 predsedníčka vlády Poľska, keď ako líderka doviedla Právo a spravodlivosť k víťazstvu v októbrových parlamentných voľbách 2015. Od roku 2005 je poslankyňou Sejmu za volebný obvod Chrzanów.
Počas jarných prezidentských volieb 2015 pôsobila ako predsedníčka volebnej komisie Andrzeja Dudu. Jarosław Kaczyński ju nominoval za kandidátku PiS na úrad predsedníčky vlády.
Osobný život.
Beata Szydłová vyštudovala etnografiu na Jagelovskej univerzite v Krakove. V rokoch 1989-1995 bola doktorandom na Fakulte filozofie a histórie tej istej univerzity. V roku 1997 absolvovala postgraduálny kurz pre kultúrny manažment na Warsaw Business School a roku 2001 na Vysokej škole ekonomickej v Krakove.
V rokoch 1987-1995 bola zamestnaná ako asistent v Historickom múzeu v Krakove, potom bola vedúca oddelenia v Kultúrnom centre v Libiążi v Malopoľskom vojvodstve. V období 1998-2005 bola starostkou mesta Brzeszcze. V roku 2004 tu bola podpredsedníčkou zboru dobrovoľných hasičov v obci Brzeszcze.
Od roku 2005 je členkou strany Právo a spravodlivosť (PiS) a bola zvolená do poľského Sejmu v 5. volebnom období, a to s najvyšším počtom hlasov vo volebnom okrsku Chrzanów. Udržala svoj mandát aj v 6. a 7. volebnom období Sejmu. Od 24. júla 2010 je podpredsedníčkou PiS. Od septembra 2014 je na pozícii pokladníka strany.
Počas prezidentských volieb v Poľsku v roku 2015 bola vedúcou volebného štábu víťazného kandidáta na prezidentský úrad Andrzeja Dudu. Dňa 20. júna 2015 ju Jarosław Kaczyński navrhol za stranícku kandidátku do úradu premiérky pre nadchádzajúce parlamentné voľby, konané v októbri toho istého roku. Po ich víťazstve vystriedala na poste premiérky Ewu Kopaczovú, volebnú líderku druhej v poradí Občianskej platformy. Stala sa tak treťou ženou v tomto úrade.
Od roku 1987 je vydatá za Edwarda Szydła, s ktorým má synov Tymoteusza a Blažeja.
Mathematical Bridge

Mathematical Bridge () je ľudový názov pre drevený most cez rieku Cam v Cambridgei. Oficiálne sa nazýva Wooden Bridge (). Navrhol ho architekt William Etheridge v roku 1749, v rokoch 1845 a 1905 bol zbúraný a postavený znova, v nezmenenej podobe.
Mostu sa hovorí matematický preto, že jeho zábradlie je tvorené mnohými mnohouholníkmi, ktoré tvoria veľmi pevnú konštrukciu.
O moste koluje niekoľko povestí, medzi najznámejšie patria tie, že most navrhol a postavil sir Isaac Newton bez použitia skrutiek a matíc.
Pomník Slovenského národného povstania

Pomník Slovenského národného povstania môže byť:
Diodóros

Diodóros ("Diodóros", ) môže byť:
Diodóros môže byť aj:
Majstrovstvá sveta v hádzanej žien 1982

Majstrovstvá sveta v hádzanej žien 1982 boli v poradí 8. majstrovstvá sveta v hádzanej žien, ktoré organizuje Medzinárodná hádzanárska federácia (IHF). Konali sa v deviatich maďarských mestách: Budapešť, Debrecín, Győr, Jáger, Miškovec, Pécs, Szolnok, Vesprém a Zalaegerszeg, v dňoch od 2.12. decembra 1982, za účasti 12 tímov. Nováčikmi turnaja boli družstvá Bulharska a Konga. Titul získal , ktorý sa vo finálovej skupine umiestnil pred domácim a . 
Turnaj slúžil zároveň ako jedno z kvalifikačných podujatí na hádzanársky turnaj Letných olympijských hier 1984, ktoré hostilo Los Angeles. Kvalifikovali sa ne 3 najlepšie družstvá.
Svetový pohár v biatlone 2015/2016 – Hochfilzen

2. preteky Svetového pohára v biatlone 2015/2016 sa konali od 11. do 13. decembra 2015 v rakúskom Hochfilzene. Na programe boli tri disciplíny – šprint, stíhacie preteky a štafety.
Majstrovstvá sveta v hádzanej žien 1957

Majstrovstvá sveta v hádzanej žien 1957 boli v poradí 1. majstrovstvá sveta v hádzanej žien (so 7 hráčmi), ktoré organizuje Medzinárodná hádzanárska federácia (IHF). Konali sa v dvoch juhoslovanských mestách: Belehrad a Virovitica, v dňoch od 13.20. júla 1957, za účasti 9 tímov. Oproti predchádzajúcim majstrovstvám sveta s 11 hráčmi (tzv. handbale) v roku 1956 debutovali na tomto turnaji družstvá Dánska, Poľska a Švédska. Finálové zápasy sa odohrali na štadióne Stadion Tašmajdan s kapacitou 10 000 divákov. Titul získalo , ktoré vo finálovom stretnutí zvíťazilo nad . Bronzová skončila domáca .
Ľulynci (Kalynivský rajón)

Ľulynci () je dedina ("село") na Ukrajine v Kalynivskom rajóne vo Vinnyckej oblasti. Žije tu 580 obyvateľov.
Majstrovstvá sveta v hádzanej žien 1962

Majstrovstvá sveta v hádzanej žien 1962 boli v poradí 2. majstrovstvá sveta v hádzanej žien, ktoré organizuje Medzinárodná hádzanárska federácia (IHF). Konali sa v troch rumunských mestách: Bukurešť, Brašov a Ploješť, v dňoch od 7.15. júla 1962, za účasti 9 tímov. Nováčikmi turnaja boli družstvá Japonska a Sovietskeho zväzu; Japonsko bolo zároveň prvým neeurópskym družstvom, ktoré sa predstavilo na svetovom šampionáte žien. Titul získalo domáce , ktoré vo finálovom stretnutí zvíťazilo nad . Bronzový skončil obhajca titulu z .
Majstrovstvá sveta v hádzanej žien 1965

Majstrovstvá sveta v hádzanej žien 1965 boli v poradí 3. majstrovstvá sveta v hádzanej žien, ktoré organizuje Medzinárodná hádzanárska federácia (IHF). Konali sa v šiestich západonemeckých mestách: Bochum, Dortmund, Freiburg im Breisgau, Hannover, Offenburg a Západný Berlín, v dňoch od 7.13. novembra 1965, za účasti 8 tímov. Nemecko bolo organizátorom svetového šampionátu žien o 7 hráčov prvýkrát, ale v roku 1956 hostilo svetový šampionát žien o 11 hráčov. Titul získalo , ktoré vo finálovom stretnutí zvíťazilo nad . Bronzové skončilo domáce .
Kvalifikácia.
Pozn: Sovietsky zväz sa odmietol turnaja zúčastniť, nakoľko neuznával Západný Berlín, v ktorom sa konali niektoré zápasy MS, ako súčasť NSR. Ako náhrada bolo prizvané (v baráži prehralo so Sovietskym zväzom), ktoré sa účasti tiež vzdalo. Nakoniec bolo prizvané Japonsko (v baráži prehralo s Česko-Slovenskom).
Bring

Bring je nórska poštová a logistická spoločnosť. V Nórsku tiež ponúka služby ako úvery pre firmy a preto má, na rozdiel od pošty, zelenú farbu na svojich vozidlách a produktoch. vlastníkom je spoločnosť Posten Norge.
Spoločnosť Bring vznikla v roku 2008, ako výsledok stratégie rastu spoločnosti Posten Norge v severských oblastiach. Vytvorená bola akvizíciou niekoľkých väčších a menších dopravných firiem. Kompletné financovanie a výlučné vlastníctvo patrí Posten Norge, avšak vystupuje pod značkou Bring. Medzi známe dopravné firmy, ktoré sú dnes súčasťou spoločnosti Bring, patria Nor-Cargo, Frigoscandia alebo Blomquist Trucking. 
V Nórsku sa značka Bring najčastejšie objavuje na kamiónoch či kontajneroch, kým vo Švédsku je ju možné vidieť na menších vozidlách.
Diodóros zo Sikyónu

Diodóros alebo Agnodóros ("Diodóros, Agnodóros") bol olympijský víťaz v behu na jedno stadion v roku 140 pred Kr.
Diodóros zo Sikyónu (alebo Agnodóros z Kyziku) zvíťazil na 160. olympijských hrách v roku 140 pred Kr. v behu na jedno stadion. Beh na jedno stadion bol najstaršou (podľa tradície ho zaviedli v roku 776 pred Kr.) a aj hlavnou olympijskou súťažnou disciplínou, menom víťaza tohto preteku sa označovala celá olympiáda.
Staroveký grécky cestovateľ a spisovateľ Pausanias zaznamenal víťazstvo olympionika Diodóra v súvislosti s datovaním začiatku postupného zmiernenia opatrení, ktoré Rím uvalil na porazených Grékov po bitke na Isthme (Korintská šija) v roku 146 pred Kr. Pausanias o tom uvádza: „"O niekoľko rokov neskôr sa Rimania zľutovali nad Gréckom, i povolili im uzatvárať kmeňové združenia, aj získavať pozemky za hranicami obce, rovnako zrušili pokutu tým, ktorým ju Mummius uložil. Nariadil totiž, aby Boióťania zaplatili Hérakleičanom a Euboičanom sto talentov, Achájci Lakedaimončanom dvesto. Tak teda Rimania zbavili Grékov poplatkov, ale správca bol k nim posielaný ešte za mojej doby. Rimania ho však nevolajú sprácom Grécka, ale Acháje, pretože si podrobili Grékov pričinením Achájcov (achájskeho spolku), vtedajších predákov gréckeho sveta. Tak teda skončila tá vojna za vlády archonta Antithea v Aténach, v dobe sto šesťdesiatej olympiády, počas ktorej zvíťazil sikyónsky Diodóros."“
V rozpore s touto informáciou je záznam v zozname olympijských víťazov od historika Eusebia z Kaisareie, ktorý uvádza, že v roku 140 pred Kr. si víťazný veniec za beh na jedno stadion odniesol Agnodóros z Kyziku. Hlavným zdrojom Eusebiových informácií o olympijských víťazoch boli písomnosti Iulia Africana, autora diel, zachovaných prevažne len vo fragmentoch.
Dávid Tencer

ThLic. Dávid Bartimej Tencer, OFM Cap. (* 18. máj 1963, Nová Baňa) je rímskokatolícky rehoľník – kapucín a biskup diecézy Reykjavík na Islande.
Životopis.
Kňaz.
Základné teologické štúdia absolvoval na Rímskokatolíckej cyrilometodskej bohosloveckej fakulte v Bratislave a Kňazskom seminári sv. Cyrila a Metoda v Bratislave. Kňazskú vysviacku prijal z rúk banskobystrického diecézneho biskupa ThDr. Jozefa Feranca, 15. júna 1986 pre službu v Banskobystrickej diecéze. Pôsobil ako ceremoniár Biskupského úradu. Neskôr zastupoval farára v Hriňovej a neskôr kaplána vo Zvolene.
2. októbra 1986 nastúpil na Vojenskú základnú službu v Stode u Plzne, neskôr v Chomutove a Chlumci nad Cidlinou. Po absolvovaní vojenskej služby sa v septembri 1988 vrátil znova ako kaplán do Zvolena. V roku 1989 bol preložený za administrátora do Sklených Teplíc a v roku 1990 do Podkoníc.
Rehoľník.
Svojho diecézneho biskupa Rudolfa Baláža požiadal o uvoľnenie pre vstup do rehole. Dňa 3. októbra 1990 začal noviciát v Slovenskej provincii bratov kapucínov.
Prvé sľuby zložil v roku 1991 v Podkoniciach. Od roku 1992 študoval v Ríme na pápežskom aténeu Antonianum františkánsku spiritualitu. Licenciát teológie získal v roku 1994.
Večné sľuby zložil 28. augusta 1994 v Kostole Narodenia sv. Jána Krstiteľa v Kremnických Baniach. Po návrate z Ríma pôsobil ako správca fary v Holíči. Zastával úlohu magistra postulantov a provinciálneho definítora. Od 1. augusta 1996 pôsobil na Raticovom vrchu pri Hriňovej. V roku 1997 dokončil s bratmi stavbu kláštora Fatimskej Panny Márie, ktorý slúži aj ako formačný dom pre postulantov do rehole kapucínov. Tu pôsobil ako gvardián do roku 2003. Magistrom postulantov bol do roku 2001. V rokoch 20032004 bol gvardiánom kláštora v Žiline.
Pôsobil aj ako odborný asistent na Katedre pastorálnej teológie na RKCMBF UK – Teologickom inštitúte v Badíne. 
Island.
V júni 2004 islandský biskup Joannes Gijsen pozval Dávida Tencera spolu so slovenským provinciálom kapucínov na návštevu Islandu o možnosti ich pôsobenia na tomto ostrove. Dňa 15. novembra 2004 odišiel na Island a založil tam kapucínsku misiu.
Dňa 28. júla 2007 biskup Joannes Gijsen posvätil kaplnku a kláštor Zvestovania Pána vo farnosti sv. Þórlákura v Reyðarfjörðure a kapucínom zveril celú východnú oblasť cez 8300 km². Pôsobil aj ako kaplán vo Farnosti Stella Maris v Reykjavíku. Bol členom Kňazskej rady a Kolégia konzultorov diecézy Reykjavík. 
Biskup.
Pápež František ho 18. septembra 2015 vymenoval za 5. biskupa v Reykjavíku, jedinej diecézy na ostrove Island.
7. októbra 2015 sa spolu s emeritným biskupom Pierrom Bürcherom stretol s pápežom Františkom v rámci generálnej audiencie na Námestí sv. Petra vo Vatikáne.
Biskupskú vysviacku prijal 31. októbra 2015 v Katedrále Krista Kráľa v Reykjavíku z rúk svojho predchodcu biskupa Pierra Bürchera a spolusvätiteľov apoštolského nuncia arcibiskupa Henryka J. Nowackého a biskupa Žilinskej diecézy Tomáša Galisa. Za biskupské heslo si zvolil: "Gaudium et Spes – Radosť a nádej". Je členom Biskupskej konferencie Škandinávie.
Subnautica

Subnautica je dobrodružná hra vytvorená spoločnosťou Unknown Worlds Entertainment. Hra bola vydaná v predbežnom prístupe 16. decembra 2014, a bola plne vydaná na platforme Steam 23.1 2018.
Hra obsahuje slovenský a český preklad. A dodatočné nastavenia grafiky.
Príbeh.
Hráč havaroval na planéte 4546-B na lodi, nazvanej "Aurora" ktorá približne po 2 hodinách hrania exploduje . Celá planéta je pokrytá oceánom a dvomi ostrovmi. Úlohou hráča je sa dostať z planéty. Zároveň sa musí vyliečiť z choroby nazvanej Kharaa (v predbežnom prístupe "carrar") a vyhýbať nepriateľským stvoreniam a kontrolovať si hladinu kyslíka a taktiež vodu a jedlo. Počas hrania sa hráč dozvedá príbeh planéty a mimozemskej rasy Precursors, ktorí prileteli na planétu pred viac ako tisíc rokmi pred stroskotaním Aurory. Na planéte ponechali štyri základne ktoré musí hráč preskúmať a získať ich výskumné dáta o chorobe, ich rase alebo aj nejaké tie plány pre pokročilú technológiu.
Externé odkazy.
Oficiálny web vývojárov hry
Elektrický rušeň 363.5

Viacsystémový elektrický rušeň radu 363.5 vznikol rekonštrukciou jednosmerných rušňov radu 163. Prvý stroj bol svojmu objednávateľovi ČD Cargo odovzdaný po rekonštrukcii v Pars nova v Šumperku dňa 24. mája 2011.
Technické riešenie.
Hlavný zmysel rekonštrukcie spočíva v modernizácii stroja, dosadením nových trakčných meničov, viacčlenného riadenia a umožnenie jeho prevádzky aj na tratiach so striedavým napätím 25 kV, 50 Hz, ktoré sa nachádza v južnej časti Česka. Životnosť rušňov tým bola predĺžená najmenej o 20 rokov. Zvonku rušne tohto radu, sa dajú zreteľne rozlíšiť od ostatných rušňov II. generácie Škoda, podľa zaslepených bočných okrúhlych okien a detailov na streche.
Vznik.
O vykonaní rekonštrukcie strojov rady 163 na radu 363.5 sa rozhodlo v roku 2008 a zákazku získala firma Škoda Transportation v spolupráci s dcérskou firmou Pars nova. Prvé rušne 163.031 a 163.004 (novo 363.501 a 363.502) boli k modernizácii pristavené na začiatku roka 2010 a do roku 2012 bolo postupne prestavané všetkých tridsať strojov pôvodnej rady 163, ktorá týmto u ČD Cargo zanikla a v prevádzke tak zostali iba rekonštruované rušňe. V roku 2015 si však ČD Cargo od osobnej divízie prenajalo niekoľko rušňov radu 163 (výmenou za stroje radu 363) a uvažuje aj o ich odkúpení.
Prevádzka.
Všetky stroje sú zatiaľ pridelené SOKV České Budějovice. Ich akčný rádius je v podstate po celom Česku, na severe zachádzajú až do Děčína, odkiaľ vedú kontajnerové vlaky na Slovensko (prípadne ešte ďalej), vyskytujú sa aj v Plzni, Brne aj na severnej Morave. Hoci prioritným poslaním viacsystémových rušňov je doprava vlakov cez stykové územie trakčných sietí, rad 363.5 je používaný aj na iných výkonoch, vrátane dopravy uhoľných vlakov z Mosteckej panvy alebo miestnych výkonov na Ostravsku. Vo dvojiciach (spojené na kábel viacčlenného riadenia) potom dopravujú ťažké vlaky na skloňovo náročnejších tratiach, napr. Beroun – Plzeň – Cheb, Chomutov – Cheb, Praha – České Budějovice a i.
Po úspešnom schvaľovacom procese sú tieto rušne od marca 2013 pravidelne prevádzkované aj na území Slovenska a Maďarska. Bez prepriahania tak ťahajú rudné vlaky z chorvátsko-maďarskej pohraničnej stanice Gyékényes do českých staníc Ostrava–Bartovice a Petrovice u Karviné. S kontajnerovými vlakmi tiež premávajú na terminál v Haniske pri Košiciach. Najnovšie sa tiež rad 363.5 začal objavovať až v Rumunsku, a to v pohraničnej stanici Curtici.
Herný portál

Herný portál alebo gaming portál je webová stránka zameraná na multiplayerovú počítačovú hru. Ak sa zaoberá viac ako jednou počítačovou hrou, je nazývaný "multiherný portál". Na týchto herných portáloch môžu hráči a ostatný priaznivci komunikovať s ostatnými hráčmi, pripojiť sa do hry pomocou servera, sťahovať dáta a tiež si môžu zakúpiť výhody oproti iným hráčom nazývané VIP.
Mod

Mod (od slova modifikácia) je termín používaný pre úpravu počítačovej hry, ktorú vykonal niekto iný ako pôvodný tvorca hry. Mod niekedy môže tvoriť aj úplne originálnu hru, iba postavenú na základe hry pôvodnej.
Tvorcovia moderných počítačových hier navrhujú softvérovú architektúru hry s dôrazom na možnosť jednoduchej úpravy bez nutnosti rekompilácie celého projektu. Táto otvorenosť zmenám zostane v hre aj po jej vydaní, takže aj hráči môžu hru meniť bez väčšej námahy.
Rôzne profesionálne firmy (napr. Id Software, Valve Corporation, Bethesda Softworks a Epic Games) venujú veľkú starostlivosť nástrojom pre vytváranie modov k ich vlastným hrám s tým, že aj neoficiálne mody prinesú úspech pôvodnej hre. Najznámejším takýmto modom je pravdepodobne "Counter-Strike", odvodený od hry "Half-Life".
Svetový pohár v biatlone 2015/2016 – Pokljuka

3. preteky Svetového pohára v biatlone 2015/2016 sa konali od 17. do 20. decembra 2015 v slovinskej Pokljuke. Na programe boli tri disciplíny – šprint, stíhacie preteky a preteky s hromadným štartom.
Hlynsk (Kalynivský rajón)

Hlynsk () je dedina ("село") na Ukrajine v Kalynivskom rajóne vo Vinnyckej oblasti. Žije tu 1 471 obyvateľov.
Henryk Józef Nowacki

Henryk Józef Nowacki (* 11. august 1946, Gunzenhausen, Nemecko) je poľský rímskokatolícky arcibiskup, vatikánsky diplomat a emeritný apoštolský nuncius vo Švédsku. V rokoch 20012007 bol apoštolským nunciom na Slovensku.
Životopis.
Kňazskú vysviacku prijal 31. mája 1970 v Tarnówe z rúk tarnówskeho biskupa Jerzyho Karola Ablewicza.
8. februára 2001 ho pápež Ján Pavol II. vymenoval za titulárneho arcibiskupa blerskeho a za apoštolského nuncia na Slovensku. Biskupskú vysviacku mu udelil 19. marca Ján Pavol II. osobne, spolusvätiteľmi boli prefekt Kongregácie pre biskupov, kardinál Giovanni Battista Re, a štátny sekretár kardinál Angelo Sodano. 28. novembra 2007 Nowackeho vymenovali za nuncia v Nikarague. 
Pápež Benedikt XVI. ho 28. júna 2012 ho vymenoval za apoštolského nuncia vo Švédsku a na Islande. Dňa 6. októbra 2012 bol menovaný popri svojej funkcii vo Švédsku a Islande za apoštolského nuncia aj v Dánsku, Fínsku a Nórsku. Dňa 20. februára 2017 prijal pápež František jeho rezignáciu a stal sa emeritným apoštolským nunciom vo Švédsku.
Menippos

Menippos ("Menippos", ) môže byť:
Majstrovstvá sveta v hádzanej s 11 hráčmi žien 1949

Majstrovstvá sveta v hádzanej s 11 hráčmi žien 1949 boli 1. majstrovstvá sveta žien v hádzanej s 11 hráčmi (tzv. handbale), ktoré organizovala Medzinárodná hádzanárska federácia (IHF). Konali sa v Budapešti, v Maďarsku, v dňoch od 25.28. septembra 1949, za účasti iba 4 tímov. Titul získalo domáce , ktoré sa v jedinej hranej skupine umiestnilo pred a .
Majstrovstvá sveta vo florbale žien do 19 rokov 2012

Majstrovstvá sveta vo florbale žien do rokov 2012 boli v poradí 5. majstrovstvá sveta vo florbale žien do 19 rokov, ktoré organizuje Medzinárodná florbalová federácia (IFF). Konali sa od 1. – 5. máj 2012 v Slovensku. Víťazom sa prvýkrát stali florbalisti Fínska.
Benita Ferrerová-Waldnerová

Dr. Benita Maria Ferrerová-Waldnerová (; * 5. september 1948, Salzburg, Rakúsko) je rakúska a európska diplomatka a politička.
Životopis.
V roku 1970 vyštudovala práva na Universität Salzburg a do roku 1983 pracovala v privátnom sektore. V roku 1984 vstúpila do diplomatických služieb. V 90. rokoch sa stala vedúcou protokolu generálneho tajomníka OSN Butrusa Butrusa-Ghálího v New Yorku.
Je členkou Rakúske ľudovej strany (Österreichische Volkspartei) a v rokoch 2000 až 2004 bola ministerkou zahraničných vecí vo vláde premiéra Wolfganga Schüssela. V roku 2004 kandidovala za svoju stranu na funkciu rakúskeho spolkového prezidenta. Jej jediným protivníkom bol Heinz Fischer, ktorý ju nakoniec porazil. Od novembra 2004 do februára 2010 bola členkou Európskej komisie v čele s José Barrosom a jej portfóliom boli vonkajšie vzťahy.
Majstrovstvá sveta v hádzanej s 11 hráčmi žien 1956

Majstrovstvá sveta v hádzanej s 11 hráčmi žien 1956 boli v poradí 2. majstrovstvá sveta žien v hádzanej s 11 hráčmi (tzv. handbale), ktoré organizovala Medzinárodná hádzanárska federácia (IHF). Konali sa v piatich nemeckých mestách: Bad Homburg, Frankfurt nad Mohanom, Karlsruhe, Landau a Mannheim, v dňoch od 1.8. júla 1956, za účasti 6 tímov. Nováčikmi turnaja boli družstvá Juhoslávie, Rumunska a domáceho Nemecka. Turnaju predchádzala kvalifikácia; nastúpili v nej 4 tímy, ktoré odohrali spolu 2 barážové zápasy. Titul získalo , ktoré vo fimálovom stretnutí zvíťazilo nad domácou .
Pierre Bürcher

Pierre Bürcher (* 20. december 1945, Fiesch, Švajčiarsko) je rímskokatolícky biskup, emeritný biskup diecézy Reykjavík na Islande.
Kňazskú vysviacku prijal 27. marca 1971.
Dňa 29. januára 1994 bol pápežom sv. Jánom Pavlom II. vymenovaný za pomocného biskupa diecézy Lausanne, Genève a Fribourg (Freiburg). Biskupskú vysviacku mu udelil 12. marca 1994 diecézny biskup Pierre Mamie.
Dňa 30. októbra 2007 bol pápežom Benediktom XVI. vymenovaný za diecézneho biskupa v Reykjavíku na Islande. Vedenia diecézy sa ujal 15. decembra 2007. V roku 2013 bolo na Islande publikované vydanie Rímskeho misála v islandskom jazyku. V roku 2014 pri príležitosti 25. výročia návštevy pápeža sv. Jána Pavla II. na Islande, zasvätil nový kostol a farnosť v regióne Keflavík sv. Jánovi Pavlovi II.
Pápež František 18. septembra 2015 prijal jeho predčasnú žiadosť o uvoľnenie z úradu biskupa zo zdravotných dôvodov a menoval za jeho nástupcu rodáka zo Slovenska Dávida Tencera OFM Cap. Biskupskú vysviacku svojmu nástupcovi udelil 31. októbra 2015.
Ester Plicková

PhDr. Ester Plicková, CSc. (* 2. júl 1928, Bratislava – † 1. december 2011, Bratislava) bola slovenská etnografka a umelecká fotografka. 
V rokoch 19521955 pracovala v Slovenskom národnom múzeu (vtedy Slovenskom vlastivednom múzeu). Od roku 1955 až do odchodu do dôchodku v roku 1989 bola vedeckou pracovníčkou Národopisného ústavu, neskôr Ústavu etnológie Slovenskej akadémie vied.
Zaoberala sa výskumom ľudového výtvarného prejavu, najmä ľudového hrčiarstva. Kandidátsku dizertačnú prácu "Pozdišovské hrnčiarstvo" obhájila roku 1961. Výsledky svojich výskumov publikovala tiež v knižných monografiách "Pozdišovské hrčiarstvo" (1959) a "Maľované salaše" (1982), "Krása hliny" (1996), v desiatkach vedeckých štúdií a odborných článkov, kolektívnych prácach a syntézach. Osobitnú časť jej práce predstavuje sprístupňovanie ľudového výtvarného umenia prostredníctvom výstav a popularizácia ľudovej kultúry v tlači.
Ester Plicková sa venovala aj umeleckej fotografii. Zo svojej fotografickej tvorby zostavila obrazové publikácie "Banská Štiavnica" (1957, 1973, 1982), "Dunaj v Československu" (1965), Jadran (1980) a iné.
Patrila do známej rodiny Plickovcov. Jej otec bol historik Vladimír Plicka a strýko fotograf a filmár Karel Plicka. 
Za vedecko-výskumnú prácu v oblasti etnológie a za popularizáciu poznatkov o ľudovej kultúre jej Predsedníctvo SAV udelilo v roku 1988 Zlatú medailu Ľudovíta Štúra.
Barn Jams

„Barn Jams“ (vo voľnom preklade: improvizácie v stodole) sú inštrumentálne pasáže (skladby), ktoré zložil britský hudobník a gitarista niekdajšej rockovej skupiny Pink Floyd, David Gilmour. Existujú aj zábery, na ktorých sú tieto skladby predstavené, hrajú na nich David Gilmour (gitary), Richard Wright (klávesy), Guy Pratt (basgitara) a Steve DiStanislao (bicie). Títo hudobníci sú taktiež súčasťou live kapely, s ktorou momentálne koncertuje David na "Rattle That Lock Tour". Zábery boli natočené v januári 2007 v stodole, ktorú vlastní gitarista.
Nie je presne známe, koľko takýchto záznamov existuje, tri boli vydané ako časť 4-diskovej, deluxe a vinylovej edície albumu "Live in Gdańsk" (2008). Ďalšia skladba bola súčasťou albumu "Remember That Night" (2007) a štyri ďalšie boli súčasťou deluxe edície albumu "Rattle That Lock" (2015). Toto sú posledné oficiálne zábery klaviristu, klávesáka a člena skupiny Pink Floyd, Richarda Wrighta († 2008).
Momentálne známe skladby „Barn Jams“.
"Remember That Night".
Live in Gdańsk
Nasledujúce skladby sú súčasťou štvrtého disku zo 4-diskovej edície (ako video), deluxe edície a na piatej vinylovej platni vinylovej edície albumu "Live in Gdańsk" (iba audio).
Rattle That Lock
Nasledujúce skladby sú ako videozáznam súčasťou na CD/Blu-Ray a CD/DVD deluxe edície albumu "Rattle That Lock".
Today (singel)

„Today“ je v poradí deviata skladba z albumu "Rattle That Lock", ktorý vydal britský hudobník a niekdajší gitarista skupiny Pink Floyd, David Gilmour. Skladba bola vydaná aj ako singel 4. septembra 2015. 
Skladbu vytvoril Davidov kamarát, gitarista skupiny Roxy Music a producent Phil Manzanera, ktorý pospájal niekoľko častí z Gilmourových demo nahrávok. Následnú kompozíciu venoval Davidovi ako darček.
Skladba bola súčasťou setlistu koncertného turné "Rattle That Lock Tour". Gilmour zahral túto skladbu aj v televíznej šou "Later… with Jools Holland" na stanici BBC 2 29. septembra 2015.
Saľnyk

Saľnyk () je dedina ("село") na Ukrajine v Kalynivskom rajóne vo Vinnyckej oblasti. Žije tu 2 008 obyvateľov.
Majstrovstvá sveta v hádzanej s 11 hráčmi žien 1960

Majstrovstvá sveta v hádzanej s 11 hráčmi žien 1960 boli v poradí 3. a zároveň posledné majstrovstvá sveta žien v hádzanej s 11 hráčmi (tzv. handbale), ktoré organizovala Medzinárodná hádzanárska federácia (IHF). Konali sa v siedmich holandských mestách: Amsterdam, Arnhem, Assen, Eindhoven, Haag, Hengelo a Utrecht, v dňoch od 12.19. júna 1960, za účasti 6 tímov. Nováčikmi turnaja boli družstvá Dánska, Holandska a Poľska. Titul obhájilo , ktoré vo fimálovom stretnutí zvíťazilo nad . Bronzové skončilo , ktoré bolo zostavené z hráčok NSR i NDR.
Filombrotos zo Sparty

Filombrotos ("Filombrotos") je považovaný za jedného z najslávnejších atlétov starovekého Grécka.
Filombrotos zo Sparty sa zapísal do dejín ako prvý atlét, ktorý zvíťazil v Olympii na troch po sebe idúcich hrách v rokoch 676, 672 a 668 pred Kr., a to v päťboji, v tej najnáročnejšej disciplíne. Záznam o jeho trojnásobnom olympijskom víťazstve v päťboji je uvedený v zozname olympijských víťazov od historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
V Olympii sa päťboj (pentathlon) zaviedol na 18. hrách v roku 708 pred Kr. a jej prvým víťazom bol Lampis zo Sparty. Päťboj pozostával zo skoku do diaľky, behu na jedno stadion, hodu diskom, hodu oštepom a zo zápasenia. V starovekom Grécku bol päťboj veľmi obľúbený. Päťbojár pre nich stelesňoval vyváženosť a všestrannosť, ktorých spojenie sa volalo "harmónia". Potvrdzuje to i výrok takého kritického muža, akým bol Aristoteles: „"Päťbojári sú najkrajší chlapi Hellady.""
Majstrovstvá sveta vo florbale mužov do 19 rokov 2011

Majstrovstvá sveta vo florbale mužov do 19 rokov 2011 boli v poradí 6. Majstrovstvá sveta vo florbale mužov do 19 rokov, ktoré organizuje Medzinárodná florbalová federácia (IFF). Konalo sa v Weißenfelse, v Nemecku. Víťazom sa stali florbalisti Fínska.
Majstrovstvá sveta B kategórie v hádzanej žien 1977

Majstrovstvá sveta B kategórie v hádzanej žien 1977 boli 1. majstrovstvá sveta B kategórie v hádzanej žien, ktoré organizovala Medzinárodná hádzanárska federácia (IHF). Konali sa v deviatich západonemeckých mestách: Bad Neunkirchen, Espelkamp, Gütersloh, Hamburg, Lübbecke, Minden, Porta Westfalica, Steinhagen, Wildeshausen a Západný Berlín, v dňoch od 3.10. decembra 1977, za účasti 14 tímov. Na turnaji zvíťazila . 
Majstrovstvá sveta B kategórie nahradili kvalifikáciu európskych družstiev na hlavné podujatie majstrovstiev sveta. Tento turnaj slúžil ako kvalifikácia na Majstrovstvá sveta 1978, ktoré organizovalo Česko-Slovensko. Kvalifikovalo sa na ne 5 najlepších družstiev.
ABS Jets

ABS Jets, a.s. je letecká spoločnosť sídliaca v Prahe na letisku Ruzyně. Do portfólia služieb ABS Jets patrí: správa lietadiel, údržba lietadiel, executive handling a hangárovanie, predaj lietadiel, plánovanie letov a podpora leteckej prevádzky, charter a brokerage, poradenské služby a travel management. ABS Jets je EASC (autorizované servisné stredisko Embraer) pre údržbu špecifických typov lietadiel.
Spoločnosť bola založená v júni 2004 a prevádzka začala v decembri toho istého roku. Od svojho vzniku rýchlo rástla a dnes je so svojimi 12 prevádzkovanými lietadlami v kategóriách od light po super mid-size najväčším business aviation operátorom v nových členských štátoch Európskej únie.
V roku 2007 spoločnosť kúpila hangár C v priestoroch ruzyňského letiska, ktorý bude slúžiť na hangárovanie a údržbu vlastnej flotily rovnako ako lietadiel iných prevádzkovateľov. ABS Jets je certifikovaná ako Embraer Executive Aircraft Service Centre a čoskoro sa zrejme stane tiež najväčším európskym prevádzkovateľom typu Embraer Legacy.
ABS Jets je členom European Business Aviation Association (EBAA) a Russian Business Aviation Association (RUBAA).
Spoločnosť ABS Jets prevádzkuje tieto typy lietadiel (stav k Novembru 2020):
Vesela (Kalynivský rajón)

Vesela () je dedina ("село") na Ukrajine v Kalynivskom rajóne vo Vinnyckej oblasti. Žije tu 221 obyvateľov.
Majstrovstvá sveta B kategórie v hádzanej žien 1981

Majstrovstvá sveta B kategórie v hádzanej žien 1981 boli v poradí 2. majstrovstvá sveta B kategórie v hádzanej žien, ktoré organizovala Medzinárodná hádzanárska federácia (IHF). Konali sa v 18-tich dánskych mestách: Østbirk, Gråsten, Tarm, Søndersø, Vergen, Ringe, Holstebro, Nørre Snede, Hirtshals, Odder, Assentoft, Kjellerup, Skive, Nykøbing, Taars, Norresinden, Viborg a Randers, v dňoch od 28. novembra6. decembra 1981, za účasti 12 tímov. Nováčikmi turnaja boli družstvá Česko-Slovenska a Rakúska. Na turnaji zvíťazilo . 
Tento turnaj slúžil ako kvalifikácia na Majstrovstvá sveta 1982, ktoré organizovalo Maďarsko. Kvalifikovalo sa na ne 5 najlepších družstiev. 
Konečné poradie.
Pozn: Posledné 2 družstvá museli hrať kvalifikáciu o ME B kategórie 1983.
Majstrovstvá sveta vo florbale žien do 19 rokov 2010

Majstrovstvá sveta vo florbale žien do rokov 2010 boli v poradí 4. majstrovstvá sveta vo florbale žien do 19 rokov, ktoré organizuje Medzinárodná florbalová federácia (IFF). Konali sa od 4. – 8. máj 2010 v Česku. Víťazom sa tretíkrát stali florbalisti Švédska.
DMS (hudobná skupina)

DMS je slovenská hudobná skupina, ktorej žánrom je hip-hop a rap. Skladá sa z troch oficiálnych členov: D ako Dame (rap), M ako Monsignor Separ (rap) a S ako Smart (producent,DJ,rap). Do 14. októbra 2013 boli zastrešení hudobným vydavateľstvom a zároveň hudobnou skupinou Gramo Rokkaz. Ako náhle vyšla skladba „Vitaj vo finále“ začínajú títo traja spolupracovať a spoločne vytvárajú si vlastné vydavateľstvo DMS Records, pod ktorým vydáva napríklad aj Separova exmanželka Tina. Na svojom konte majú 6 albumov (ten druhý ešte pod vydavateľstvom Gramo Rokkaz) s názvom "Teraz už naozaj" (2008), "Čo sa stalo?!" (2011), "MMXV" (2015), "Prepáčte (Official)" (2018), MDMS (2019), HUHU (2021) a TRAPOHORY (2024)
Ocenenia a nominácie.
Ruka Hore Awards
Barton Swing Aqueduct

Barton Swing Aqueduct je priehradový otočný akvadukt premosťujúci Manchester Ship Canal pri predmestí Manchesteru Barton upon Irwell. Je prvým a jediným otočným akvaduktom na svete.
Dnešný most bol postavený na mieste staršieho oblúkového akvaduktu, ktorý tu stál v rokoch 1761 – 1893. Bol súčasťou plavebného kanálu Bridgewater Canal, ktorý slúžil na prepavu uhlia z baní vo Worsley do Manchesteru. Dnes Bridgewater Canal slúži len pre menšie lode. Na konci 19. storočia bol v Manchesteri vybudovaný vnútrozemský prístav spojený s Írskym morom kanálom Manchester Ship Canal, ktorý bol vybudovaný v rokoch 1887 – 1893 a približne opisuje pôvodnú trasu rieky Irwell. Kvôli jeho výstavbe musel byť pôvodný akvadukt zničený a na jeho mieste postavený nový. Nový advadukt bol navrhnutý Edwardom Leaderom Williamsom, ktorý bol hlavným inžinierom samotného kanálu a jeho výstavba prebiehala medzi rokmi 1890 – 1893.
Hlavnú časť akvaduktu tvorí dlhé, široké a hlboké koryto, v ktorom je vody. Toto koryto sa nachádza na otočnom podstavci vybudovanom na umelom ostrove uprostred kanálu. Neďaleko od mosta sa nachádza cestný most Barton Road Swing Bridge, ktorý je taktiež otočný. Oba mosty sú ovládané z trojposchodovej riadiacej veže postavenej na umelom ostrove.
Astyanax (rozlišovacia stránka)

Astyanax môže byť:
Estakáda Hričovský kanál

Estakáda Hričovský kanál je estakáda na diaľnici D1. So svojou dĺžkou je druhým najdlhším mostom na území Slovenska. 
Išlo o jeden z rozhodujúcich stavebných objektov v rámci výstavby II. úseku diaľnice D1 Sverepec - Vrtižer, ktorý vytvoril obchvat Považskej Bystrice a skompletizoval tak súvislý diaľničný ťah medzi Bratislavou a Žilinou. Zhotoviteľom úseku boli v rokoch 2007 – 2010 firmy Váhostav SK, Strabag a Bogl&amp;Krysl. Účelom mostu bolo bezpečne previesť diaľnicu D1 cez inundačné územie rieky Váh a Hričovského kanála bez ovplyvnenia výšky povodňového stavu.
Most sa riešil ako dva súbežné diaľničné objekty s troma dilatačnými celkami. Prvý sa navrhol ako spojitá spriahnutá oceľovo-železobetónová nosná konštrukcia s 25 poľami. Druhý dilatačný celok sa riešil z tyčových predpätých prefabrikátov dlhých a , ktoré sú spriahnuté so železobetónovou doskou a vytvárajú spojitú konštrukciu s 21 poľami. Tretí bol vybudovaný letmou betonážou.
Michal Hlinka

Michal Hlinka (* 18. jún 1993, Trenčín) je slovenský hokejový útočník. 
Je synom bývalého slovenského a českého reprezentanta Miroslava Hlinku (19722014) a vnukom bývalého hráča Dukly Trenčín Miroslava Hlinku (* 1952).
S hokejom začínal v Dukle Trenčín. V júli 2016 ho angažoval HC Slovan Bratislava.
Astyanax z Milétu

Astyanax ("Astyanax") bol trojnásobný olympijský víťaz v pankratiu v 4. stor. pred Kr.
Astyanax z Milétu zvíťazil v pankratiu na troch po sebe idúcich olympijských hrách v rokoch 324, 320 a 316 pred Kr. V tejto disciplíne sa niekoľkokrát presadil aj na iných celogréckych hrách. Pankration zaviedli v Olympii na 33. hrách v roku 648 pred Kr. Bol pästiarský zápas, pri ktorom boli dovolené všetky zápasnícke chmaty, údery päsťou, kopanie a vykrúcanie údov.
Staroveký spisovateľ Athénaios zaznamenal historku, v ktorej Astyanax na návšteve u perzského satrapu Ariobarzana (čo je chronologicky nepravdepodobné) demonštroval svoj apetít a silu.
František Jozef Turček

Dr. František Jozef Turček (* 3. december 1915, Bádice – † 4. marec 1977, Banská Štiavnica) bol slovenský ekológ a zoológ, zakladateľ aplikovanej vertebratológie, priekopník ekológie, vedec európskeho významu. Patrí medzi významné osobnosti československej biológie. Býva označovaný ako „prvý slovenský ekológ“ a „najznámejší uznávaný slovenský zoológ v zahraničí“. 
Život.
Dokončil iba základnú školu (ale v roku 1967 obhájil dizertačnú prácu na Ústave biologie obratlovců ČSAV v Brne). Napriek tomu sa stal uznávaným a rešpektovaným vedcom. Veľkú časť svojho tvorivého života strávil vo Výskumnom ústave lesného hospodárstva (VÚLH) v Banskej Štiavnici (19461964), kde pre svoje nekonformné postoje a neochotu k spolupráci s komunistickým režimom bol diskriminovaný. Preto bol v roku 1964 presunutý do Slovenskej akadémie vied, kde bol uznávaný.
Jeho publikačná činnosť bola pozoruhodná. Napísal 13 kníh a publikoval viac ako 450 článkov (publikoval v československých ale aj v nemeckých, maďarských, švédskych, britských, amerických, indických a japonských časopisoch). Dopisoval si s mnohými významnými ekológmi tej doby (Balogh, Dehnel, Formozov, Kendeigh, Novikov, Pinowski, Tischler a ďalší) a bol členom a dopisovateľom viacerých medzinárodných vedeckých organizácií Magyar Madártani Intézet, British Ornithologists' Union, American Ornithologists' Union, International Union of Applied Ornithology, Deutsche Gesellschaft für Säugetierkunde, Cooper Ornithological Society. V roku 1964 ho International Organization of Zoologists a Academy of Zoology in Agra (India) menovali do pozície podpredsedu.
Pocta.
Ako spomienku na Turčekov výskum fauny lesov Poľany, Slovenská zoologická spoločnosť a správa CHKO Poľana inštalovali v roku 1992 pamätnú dosku na Horskom hotely Poľana. Pri príležitosti stého výročia narodenia mu bola v roku 2015 na Ústave ekológie lesa SAV vo Zvolene odhalená pamätná tabuľa, ktorú vytvoril Zbigniew Nišponský.
Župný dom (Nitra)

Župný dom je dvojposchodová palácová budova postavená na rozhraní Dolného a Horného mesta. Nachádza sa na Župnom námestí. Dnes v priestoroch župného domu sídli Nitrianska galéria spolu s predsedom Nitrianskeho samosprávneho kraja.
História.
Pôvodne bol župný dom baroková stavba a neskôr ho celý prestavali do secesie podľa projektu V. Cziglera. Barokový vplyv pripomína široké lomené schodište, nástenné bordúry v reprezentačných priestoroch. Budova bola sídlom nitrianskej župy až do roku 1945. Pôsobil tu aj slovenský spisovateľ Janko Jesenský vo funkcii župana. Do správy bola prevedená a jej hlavným užívateľom sa stala Nitrianska galéria. Budova sa svojím východným okrajom opiera o obranný val nazývaný Horný Palánok, kde je galerijná záhrada. V záhrade sa konali kultúrne podujatia, koncerty, výstavy, večery pri fontáne.
Malé Kozie pleso

Malé Kozie pleso () je pleso na tretej terase Mlynickej doliny vo Vysokých Tatrách, medzi Volími plieskami a Nižným Kozím plesom na východ od turistického chodníka. Leží v nadmorskej výške , plocha: , hĺbka .
Názov.
Názov vystihuje, že ide o najmenšie zo štyroch "Kozích plies" (jedno je nepomenované). Dávnejšie bolo toto pleso i ďalšie tri, známe ako "Kozie plesá", a tak ich pomenúva poľská Tatranská encyklopédia. 
U nás sa rozdeľujú na Malé Kozie pleso, Nižné Kozie pleso a Vyšné Kozie pleso. Tak ako Poliaci aj Nemci a Maďari ich pomenovali pod spoločným menom "Kozie plesá". 
Turistika.
Blízko, naľavo od plesa, vedie turistický chodník Mlynickou dolinou po žltej značke zo Štrbského Plesa na Bystré sedlo.
Rádiochémia

Rádiochémia je odvetvie chémie zaoberajúce sa rádioaktívnymi materiálmi. Využíva rádioaktívne izotopy prvkov na skúmanie vlastností a chemických reakcií nerádioaktívnych izotopov (v rádiochémii sa nerádioaktívne látky často označujú ako neaktívne). Väčšina rádiochémie sa zaoberá s použitím rádioaktivity na skúmanie bežných chemických reakcií. Rádiochémia študuje prírodné aj umelé rádioizotopy.
Druhy rozpadu.
Rádioizotopy sú nestabilné izotopy, ktoré prechádzajú rádioaktívnym rozpadom a pri tom vyžarujú radiáciu. Vyžarovaná radiácia môže byť jedna z troch druhov, ktoré sa nazývajú alfa, beta a gama.
Javorské

Javorské () je druhý najvyšší vrchol geomorfologického podcelku Javorský Beskyd, ktorý je súčasťou Kysuckých Beskýd. Ide o masívny vrchol v hrebeni oddeľujúcom dolinu Oščadnice a Čadečky ktorý sa tiahne od Čadce na juhozápade až po Skalité na severe. Vrchol bol do nedávna zalesnený zmiešaným porastom s prevahou smreku obyčajného a buku lesného. V súčasnosti raz krajiny poznačila rozsiahla ťažba.
Turistika a šport.
Vrchol a jeho širšie okolie ponúka množstvo možnosti turistického vyžitia, cykloturistiky a v zimnom obdoby bežeckého lyžovania. Vrchol a aj celý hrebeň je dostupný od Čadce z časti Bukov po červenej turistickej značke. Od Oščadnice vedie žltá značka ktorá začína na Kalinovom vrchu a cez Oščadnicu stúpa na vrchol cez osadu Kubušovci. Veľmi pekný je tiež výstup z Oščadnice Rovne cez sedlo Beskydok kde sa napojíme na červenú hrebeňovú značku.
Vrchol v súčasnosti ponúka takmer kruhové výhľady s krásnou panorámou hlavného hrebeňa Malej Fatry.
Majstrovstvá sveta B kategórie v hádzanej žien 1983

Majstrovstvá sveta B kategórie v hádzanej žien 1983 boli v poradí 3. majstrovstvá sveta B kategórie v hádzanej žien, ktoré organizovala Medzinárodná hádzanárska federácia (IHF). Konali sa v dvoch poľských mestách: Chorzów a Katovice, v dňoch od 7.15. decembra 1983, za účasti 12 tímov. Nováčikom turnaja bolo iba družstvo a práve to sa stalo aj jeho víťazom.
Tento turnaj slúžil ako kvalifikácia na Letné olympijské hry 1984, ktoré hostilo Los Angeles. Kvalifikovalo sa na ne iba víťazné družstvo.
Kvalifikácia.
Kvalifikáčné skupiny.
 Gaeta
The Rolling Bridge

The Rolling Bridge je lávka v oblasti Paddington Basin v Londýne. 
Most bol navrhnutý Thomasom Heatherwickom a postavený v roku 2004 ako súčasť prestavby oblasti Paddington Basin. Skladá sa z ôsmich trojuholníkových častí, ktoré majú drevenú mostovku a oceľové zábradlia. V zábradlí je vstavaný hydraulický systém, vďaka ktorému sa most môže "zložiť" do osemuholníkového tvaru s priemerom cca . The Rolling Bridge je jediným mostom na svete, ktorý sa týmto spôsobom pohybuje. Celková dĺžka mostovky je .
V roku 2005 získal most ocenenie "British Structural Steel Design Award".
The Blue (skladba)

„The Blue“ je v poradí tretia skladba z albumu "On an Island", ktorý vydal britský hudobník a niekdajší gitarista skupiny Pink Floyd, David Gilmour v roku 2006. Autormi skladby sú Gilmour a jeho manželka Polly Samson.
Gilmour pri nahrávaní použil rovnaký gitarový efekt - Digitech Whammy, ako pri nahrávaní skladby „Marooned“ z albumu skupiny Pink Floyd, "The Division Bell" (1994). Skladba bola pravidelnou súčasťou setlistu na "On an Island Tour" (2006) a "Rattle That Lock Tour" (2015-16). Záznam skladby sa nachádza na albumoch "Remember That Night" (2007) a "Live in Gdańsk" (2008).
Pysarivka (Kalynivský rajón)

Pysarivka () je dedina ("село") na Ukrajine v Kalynivskom rajóne vo Vinnyckej oblasti. Žije tu 851 obyvateľov.